
	砖转讬 讙讝讜讝讟专讗讜转 讻讜'. 诪讬讬专讬 砖住转讜诐 诇诪讟讛 讘砖讜诐 讚讘专 讜讗讬谉 讙讚讬讬诐 讘讜拽注讬诐 转讞转讬讛诐 讗讜 砖讬砖 诪讞讬爪讜转 诇诪注诇讛 诪谉 讛讙讝讜讝讟专讗 讚转讜 诇讗 讞讬讬砖讬谞谉 诇讘拽讬注转 讙讚讬讬诐 讜讻谉 注讙诇讜转 讛讬讜 专讛''讬 讗注''驻 砖转讞转讬讛诐 专讛''专 诇驻讬 砖讬砖 诪讙讜祝 讛注讙诇讛 注讚 诇诪注诇讛 诪谉 讛拽专砖讬诐 讛专讘讛 讬讜转专 诪注砖专讛: 讘讬谉 注讙诇讛 诇注讙诇讛. 讻诪诇讗 讗讜专讱 注讙诇讛. 诇住讬诪谞讗 讘注诇诪讗 谞拽讟讬讛 讜讗讙讘 讗讜专讞讗 拽诪''诇 讚讗讜专讱 注讙诇讛 讞诪砖 讗诪讜转: 讻讬 讛讬讻讬 讚诇讗 诇讬讚讞拽讜 拽专砖讬诐. 驻专砖''讬 讗诐 讘讗转 诇住讚专谉 注诇 专讜讞讘谉 讜拽砖讛 讚讛讗 诪住讬拽 诇注讬诇 讚诪谞讞 诇讛讜 讗讞讜讚谉 讗诇讗 谞专讗' 诇驻专砖 讚诇讗 诇讬讚讞拽讜 拽专砖讬诐 讗注''讙 讚讚讬 讛讬讛 讘讗专讘注 讜讞爪讬 诇讟讘注讜转 砖讛谉 讝讜 讻谞讙讚 讝讜 讜讛讬讜 砖诐 讗讟讘注讬 讻讚诪驻专砖 砖讛谉 讙诇讜讗''砖 诪讻诇 诪拽讜诐 诪驻谞讬 讻讜讘讚谉 诪砖转专讘讘讬诐 讜讚讜讞拽讬谉 讝讛 诇讝讛 讗诐 诇讗 砖讬砖 专讬讜讞 讙讚讜诇 讘讬谞讬讛诐 讜专讞讜拽讬谉: 诇诪讛 诇讬 讘讗诪转讗 讜驻诇讙讗 住讙讬. 诇砖讬讟转 专砖''讬 砖砖转讬 注讙诇讜转 讛讬讜 诪驻讜专拽讜转 讝讜 诪讝讜 讜讬砖 讛驻住拽 讘讬谞讬讛诐 讛' 讗诪讜转 讜讻诇 讗讞转 讟注讜谞讛 诇讘讚 诪砖讜讬 砖诇 拽专砖讬诐 拽砖讛 讚讛讬讗讱 讬讻讜诇讬谉 拽专砖讬诐 砖讻诇 讻讱 讻讘讚讬谉 砖讗讜专讻谉 注砖专 讗诪讜转 讜专讜讞讘谉 讗诪讛 讜讞爪讬 讜注讜讘讬讬谉 讗诪讛 诇注诪讜讚 注诇 讘' 讗诪讜转 讜诪讞爪讛 专讜讞讘 讜注讜讚 讚驻专讬讱 讘讗诪转讗 讜驻诇讙讗 住讙讬 讗讬讱 讬讻讜诇 讻''讻 讻讜讘讚 讙讚讜诇 诇注诪讜讚 讘讗诪转讗 讜驻诇讙讗 讜讻诇 砖讻谉 诇诪''讚 讻诇讬谉 讜讛讜诇讻讬谉 注讚 讻讗爪讘注 砖诇讗 讛讬讜 讬讻讜诇讬谉 诇注诪讜讚 讜注讜讚 讛讬讗讱 讛讬讜 讬讻讜诇讬诐 砖转讬 注讙诇讜转 诇讛诇讱 讝讜 讘爪讚 讝讜 讘讟''讜 讗诪讜转 讗''讻 讛讬讜 讛拽专砖讬诐 谞讜拽砖讬谉 讝讛 讘讝讛 讜注讜讚 砖爪专讬讱 诇讜诪专 诇驻讬专讜砖讜 砖讛拽专砖讬诐 讛讬讜 谞讜讟讬诐 注诇 讛讗讛诇讬诐 讗讜 注诇 讛讞爪专讜转 诪诇诪注诇讛 诪讬' 诪讻诇 爪讚 讘' 讗诪讜转 讜诪讞爪讛 讻诪讜 砖驻讬' 讘拽讜谞讟专住 讘注爪诪讜 砖讛专讬 讗讜专讱 砖谞讬 讛拽专砖讬诐 讛讜讗 讻' 讗诪讛 讜专讛''专 讗讬谞讜 专讜讞讘 讻讬 讗诐 讟''讝 讗诪讛 讜注讜讚 诪谞诇谉 讚砖转讬 注讙诇讜转 讛讬讜 讛讜诇讻讜转 讝讜 讘爪讚 讝讜 诇诪讬诇祝 砖讬讛讗 专讛''专 讟''讝 讗诪讛 砖诪讗 讛讬讜 讛讜诇讻讜转 讻讜诇谉 讝讜 讗讞专 讝讜 讜讛讬讛 专讛''专 拽讟谉 讗讜 讗专讘注转谉 讬讞讚 讜讛讬讛 专讛''专 讙讚讜诇 讛专讘讛 讜谞专讗讛 诇专''转 砖砖转讬 注讙诇讜转 讛讬讜 诪讞讜讘专讜转 讬讞讚 砖讛讬讛 砖诐 注抓 讗专讜讱 讟''讜 讗诪讛 讜讛讬讜 讘讛 讗专讘注 讗讜驻谞讬诐 讻诪讜 诇砖转讬 注讙诇讜转 讜砖转讬 转讬拽讜谞讬 讚驻谞讜转 讻诪讜 诇砖转讬 注讙诇讜转 讜讘讬谉 注讙诇讛 诇注讙诇讛 讻诪讜 讗讜专讱 注讙诇讛 驻讬专讜砖 讘讬谉 讚讜驻谉 注讙诇讛 讝讜 诇讚讜驻谉 注讙诇讛 讝讜 讛' 讗诪讜转 讜爪讬讚讬 讛注讙诇讛 讻诪诇讗 专讜讞讘 讛注讙诇讛 诪讻诇 爪讚 讜爪讚 讚讘讬谉 讚讜驻谉 讛注讙诇讛 注诐 讛讗讜驻谉 砖转讬 讗诪讜转 讜诪讞爪讛 讜诇讗 讻驻讬专讜砖 讛拽讜谞讟专住 砖驻讬' 讗诪讛 讜专讘讬注 诇讻诇 爪讚 讜专讜讞讘 砖转讬 讛注讙诇讜转 注诐 爪讬讚讬讛谉 讟''讜 讗诪讛 讜诪讚讜驻谉 注讙诇讛 讝讜 讛讞讬爪讜谉 诇讚讜驻谉 注讙诇讛 讝讜 讛讞讬爪讜谉 讬' 讗诪讜转 讘讗讜专讱 讛拽专砖 讜讛讬讛 诪砖讻讬讘 讛拽专砖 注诇 砖转讬 讚讜驻谞讬 讛注讙诇讜转 讜砖转讬 注讙诇讜转 讗讞专讜转 诇驻谞讬讛谉 砖讗诐 讛讬讜 讛讜诇讻讜转 讝讜 讗爪诇 讝讜 讛讬讜 谞讜拽砖讜转 讝讜 讘讝讜 讜讝讜 讗讞专 讝讜 讛讬讜 讛讜诇讻讜转 讬驻讛 讜讛砖转讗 驻专讬讱 砖驻讬专 讘讗诪转讗 讜驻诇讙讗 住讙讬 讚讛讜讗讬诇 讜注诇 砖转讬 讛注讙诇讜转 讛讬讛 诪砖讻讬讘谉 讛讜讛 住''讚 讚诇讗 诇讬讚讚讜 讜诪砖谞讬 讚讗驻讬诇讜 讛讻讬 诪讬讚讚讜: 讗诪转讗 讬转讬专讗 讛讜讗讬. 讘爪讚 讛注讙诇讛 讚讛讜讬 拽讗讬 讘讛 讘谉 诇讜讬 讜爪专讬讱 诇讜 讗诪讛 讚讙讘专讗 讘讗诪转讗 讬转讬讘 讻讚讗诪专 讘驻''拽 讚住讜讻讛 (讚' ':) 讙讘讬 住讜讻讛 讛注砖讜讬讛 讻讻讘砖谉 讜讗注''驻 砖驻注诪讬诐 讛讬讛 讛讜诇讱 诪爪讚 讝讛 讜驻注诪讬诐 诪爪讚 讝讛 诪''诪 讛讬讛 讚讬 诇讜 讘讗诪讛 讗讞转 砖诪讗讬讝讛 爪讚 砖讛讬讛 专讜爪讛 诇讬讻谞住 讛讬讛 诪讟讛 讛注讙诇讛 诇爪讚 讗讞专 讜讛讬讛 谞讻谞住 讘讬谉 讛讗讛诇 诇注讙诇讛 讜诪转拽谞诐 讗祝 注诇 驻讬 砖讛讬讛 专讞讜拽 诪谉 讛拽专砖讬诐 砖转讬 讗诪讜转 讜诪讞爪讛 讻砖讬注讜专 爪讚 讛注讙诇讛 诪讻诇 诪拽讜诐 讛讬讛 讬讻讜诇 诇讛讜砖讬讟 讬讚讜 砖诐 讜诇转拽谉 讗讜 注诇 讬讚讬 诪拽诇 讗讜 注诇 讬讚讬 砖讜诐 讚讘专: 诪住讬讬注 诇讬讛 诇专' 讬讜讞谞谉 讚讗诪专 讘讜专 讜讞讜诇讬讬转讛 诪爪讟专驻讬谉 诇注砖专讛. 讜讗''转 讜诪讛 爪专讬讱 诇诪转谞讬' 诇讗砖诪注讬谞谉 讛讗 转谞讬谞讗 讞讚讗 讝讬诪谞讗 讘驻专拽 讘转专讗 讚注讬专讜讘讬谉 (讚' 爪讟:) 讘讜专 讘专讛''专 讜讞讜诇讬讬转讜 讙讘讜讛讛 讬' 讟驻讞讬诐 讞诇讜谉 砖注诇 讙讘讬讜 诪诪诇讗讬谉 诪诪谞讜 讘砖讘转 讜诪讜拽讬 专讘讬 讬讜讞谞谉 讘讙诪专讗 讘住诪讜讻讛 诇讛 讜拽讗 诪砖诪注 诇谉 讚讘讜专 讜讞讜诇讬讬转讛 诪爪讟专驻讬谉 诇注砖专讛 讜讬砖 诇讜诪专 讚讚专讱 转谞讗 诇讛砖诪讬注谞讜 讘拽讜爪专 讗注''讙 砖讻讘专 讛砖诪讬注谞讜 讘诪拽讜诐 讗讞专 讻讚讗诪专讬谞谉 讘专讬砖 讘专讻讜转 (讚祝 讘.) 诪讬诇转讗 讗讙讘 讗讜专讞讬讛 拽诪''诇 讚讛注专讬讘 砖诪砖讜 讗讜讻诇 讘转专讜诪讛 讗注''讙 讚诪砖谞讛 砖诇讬诪讛 讛讬讗 讘诪住' 谞讙注讬诐 (驻讬''讚 诪''讙) 讛注专讬讘 砖诪砖讜 讗讜讻诇 讘转专讜诪讛 讜讻讛谞讛 专讘讜转 讘讛砖''住 讗讬 谞诪讬 诪讬转讜专讗 讚诪转谞讬转讬谉 砖诪注讬谞谉 讚诪爪讟专驻讬谉 诇讗专讘注讛 讜诇讛砖转诪砖 注诇 讙讘讛 诪讬讬专讬 诪砖讜诐 讚诪谞讞 注诇讬讛 诪讬讚讬 讜诪砖转诪砖 讻讚讗诪专讬谞谉 讘驻专拽 讞诇讜谉 (注讬专讜讘讬谉 讚祝 注讞:) 讜诪讬讬专讬 讻砖讛讞讜诇讬讗 讙讘讜讛 注砖专讛 讚讘讗讬谞讛 讙讘讜讛 讬' 诇讗 诪讬讞讬讬讘 谞讜讟诇 讜谞讜转谉 注诇 讙讘讛 讜讛砖转讗 讗转讬 砖驻讬专 讛讗 讚拽转谞讬 讘诪转谞讬转讬谉 讙讘讜讛讬谉 注砖专讛 讜讛讗 讚谞拽讟 谞诪讬 注诇 讙讘谉 讜讗讬 诪转谞讬转讬谉 诇讛爪讟专祝 诇注砖专讛 拽讗诪专 讜讗讬谉 讛讞讜诇讬讗 讙讘讜讛 注砖专讛 诇讗 讗转讬 砖驻讬专 讛讗 讚拽转谞讬 讙讘讜讛 注砖专讛 讜讛谞讜转谉 注诇 讙讘谉 谞诪讬 讗讬谞讜 讞讬讬讘 讻砖诪谞讬讞 注诇 讙讘 讛讞讜诇讬讗 讻砖讗讬谞讛 讙讘讜讛 注砖专讛:





专讘 谞住讬诐 讙讗讜谉

讜讗诇讗 讚拽讬讬诪讗 诇谉 讚专讱 专砖讜转 讛专讘讬诐 讬"讜 讗诪讛 讜诪砖转讻讞 注讬拽专 讚讬诇讛 讘诪砖谞讛 讘驻专拽 讛诪讜讻专 驻讬专讜转 讘讘讘讗 讘转专讗 (讚祝 爪讟) 讚专讱 讛讬讞讬讚 讚' 讗诪讜转 讜讚专讱 讛专讘讬诐 讬"讜 讗诪讛 讜讚专讱 讛诪诇讱 讗讬谉 诇讛 砖讬注讜专:






专讘讬谞讜 讞谞谞讗诇

转"专 拽专砖讬诐 诪诇诪讟讛 注讜讘讬讬谉 讗诪讛 诪诇诪注诇谉 讻诇讬谉 讜讛讜诇讻讬谉 注讚 讻讜' 专' 讬讛讜讚讛 讚专砖 讬讛讬讜 转诪讬诐 注诇 专讗砖讜 诪诇砖讜谉 讻诇讜讬 讻讚讻转讬讘 转诪讜 谞讻专转讜 讜讛讗讬 讚讻转讬讘 讬讞讚讬讜 讘注讬谞谉 讚诇讬讛讜讬 诪砖讜诇讘讬诐 讻讗讞讚 讻砖诪讞讘专谉 讚讜诪讬谉 讻讗诇讜 讗讞讚 讛谉 讜诇讗 诇讛讜讜谉 诪砖转诇驻讬 诪讛讚讚讬 讜专' 谞讞诪讬讛 讚讬讬拽 讬讞讚讬讜 砖讬讛讜 砖讜讬谉 住讜驻谉 注讚 专讗砖谉 讜讛讗 讚讻转讬讘 转诪讬诐 讚诪讬转讬 砖诇诪讬诐 讜诇讗 诪讬转讬 讚讙讬住专讗 讘砖诇诪讗 诇诪"讚 讻砖诐 砖诪诇诪讟谉 注讜讘讬讬谉 讗诪讛 讻讱 诪诇诪注诇谉 注讜讘讬讬谉 讗诪讛 讛讬讬谞讜 讚讻转讬讘 讜诇讬专讻转讬 讛诪砖讻谉 讬诪讛 转注砖讛 砖砖讛 拽专砖讬诐 讜砖谞讬 拽专砖讬诐 转注砖讛 诇诪拽讜爪注讜转 讛诪砖讻谉 讘讬专讻转讬诐 讚诇 驻诇讙讗 [讚讗诪转讗] 诇讞诇诇讛 讘讛讗讬 讙讬住讗 讜驻诇讙讗 [讚讗诪转讗] 诇讞诇诇讛 讘讛讗讬 讙讬住讗 讚讗讬砖转讬讬专 诪注砖专 讗诪讜转 讞诇诇讜 砖诇 诪砖讻谉 讻讬 讞诇诇讜 砖诇 注砖专 讗诪讜转 讜讛谉 砖砖讛 拽专砖讬诐 讟' 讗诪讜转 谞砖讗专讛 讗诪讛 转砖诇讜诐 注砖专 讗诪讜转 诇诪诇讗讜转 注砖专 讗诪讜转 讗讜专讱 砖诇 诪砖讻谉 讜讗诪转讗 住讜诪讻讗 讚拽专砖 诪讛讗讬 讙讬住讗 讜讗诪转讗 诪讗讬讚讱 讙讬住讗 讛讬讬谞讜 讚讗转讬讗 驻讜转讬讗 讚讘' 拽专砖讬诐 砖讘诪拽爪讜注讜转 诪诪诇讗 诇住讜诪讻讗 讚讛谞讬 拽专砖讬诐 讜诇讞诇诇讛 讚讗诪转讗 讻讚讗诪专谉 驻讬专讜砖 讛诪砖讻谉 注砖专 讗诪讜转 讞诇诇讜 讻砖诪注诪讬讚 讘专讜讞 诪注专讘讬转 讜' 拽专砖讬诐 讻诇 拽专砖 专讞讘讜 讗诪讛 讜讞爪讬 讛专讬 讟' 讗诪讜转 谞砖讗专 诪诇讞诇诇 讗诪讛 谞诪爪讗 驻转讜讞 讞爪讬 讗诪讛 诪讬讻谉 讜讞爪讬 讗诪讛 诪讻讗谉 讛讬讛 诪讘讬讗 讘' 拽专砖讬诐 讻诇 拽专砖 专讞讘讜 讗诪讛 讜讞爪讬 讜诪注诪讬讚讛 讘诪拽爪讜注讜转 谞诪爪讗 讻诇 讗讞讚 转讜驻住 讞爪讬 讗诪讛 讛讞诇诇 讜诪诪诇讗 讗诪讛 注讜讘讬 讛拽专砖 讛讗讞专讜谉 讛注讜诪讚 讘拽爪讛 讛爪驻讜谉 砖讛讜讗 住讜祝 诇注砖专讬诐 拽专砖讬诐 讜讻谉 讻讬讜爪讗 讘讜 讘拽爪讛 讛讚专讜诐 谞诪爪讗讜 诪讻讜讜谞讬诐 转诪讬诐 诪诇诪讟谉 讜转诪讬诐 诪诇诪注诇谉 讗讬谉 讗讞讚 诪讛诐 注讜讚祝 讜讬讜爪讗 注诇 讞讘讬专讜 讗诇讗 诇诪"讚 讻诇讬谉 讜讛讜诇讻讬谉 注讚 讻讗爪讘注 讛讗讬 诪注讬讬诇. 讜讛讗讬 谞驻讬拽 讻讬 讗注"驻 砖讛谉 诪讻讜讜谞讬诐 诪诇诪讟谉 讻谞讙讚 注讘讬讜 砖诇 拽专砖 讛住诪讜讱 诇讛谉 诪谉 讛爪驻讜谉 讜讛拽专砖 讛住诪讜讱 诇讛谉 诪谉 讛讚专讜诐. 讗讘诇 诪诇诪注诇谉 诪拽讜诐 讗砖专 讻诇讜 诪讻诇驻讬 注讜讘讬讜 讜注讜诪讚 注诇 讻讗爪讘注 谞诪爪讗 讻诇 讗讞讚 诪讘' 拽专砖讬诐 讛诇诇讜 砖诇 诪拽爪讜注讜转 讛诪砖讻谉 讬讜爪讗 讗诪讛 讞住专 讗爪讘注 诪拽专砖讬 爪驻讜谉 讜讚专讜诐 讜驻专讬拽 专"讬 [讻讬 讟讜专讬谉] 讚砖驻讬 诇讛讜 讻讬 诪讬讚讬 讘诇砖讜谉 注专讘讬 讘谞讬拽讗 砖注讜砖讬谉 讘讘讙讚讬诐 讜讛讬讗 专讞讘讛 诪诇诪讟讛 讜诪砖驻讬注 讜诪讬爪专 诪诇诪注诇谉 讜讘诇注"讝 讙讬讬专讬 讻讱 讘讗诇讜 讘' 拽专砖讬 讛诪拽爪讜注讜转 讛讬讛 转讞转讬转讜 专讞讘 讗诪讛 讜讞爪讬 讜讛讬讛 讛谞讙讚 讗讜讻诇 讜注讜诇讛 讻砖讬驻讜注 注讚 砖讬讻诇讛 诇诪注诇讛 注讚 讻讗爪讘注 讻讚讬 砖讬砖讜讜 诇拽专砖讬 爪驻讜谉 讜讚专讜诐 诪讘讞讜抓 讜诇讗 讬讛讬讛 拽专砖 讬讜爪讗 讜拽专砖 谞讻谞住:
讜讛讘专讬讞 讛转讬讻讜谉 讘转讜讱 讛拽专砖讬诐 诪砖诇砖 专讜讞讜转 讜讗讬谉 注抓 讗讞讚 诪讘专讬讞 讙' 专讜讞讜转 讗诇讗 讘诪注砖讛 谞住:
讻转讬讘 讗讜专讱 讛讬专讬注讛 讛讗讞转 砖诪谞讛 讜注砖专讬诐 讘讗诪讛 专讞讘 讞诇诇讜 砖诇 诪砖讻谉 注砖专 讗诪讜转 讻砖转讻住讛 讛讬专讬注讛 注诇 讛诪砖讻谉 讜讛讜讗 讛诪砖讻谉 注讜诪讚 诪讻住讛 讛讞诇诇 注砖专 讗诪讜转 谞诪爪讗讜 注讜讚驻讜转 讟' 讗诪讜转 诪讝讛 讛爪讚 讛爪驻讜谞讬 诪砖讜诇砖诇转 注诇 讛拽专砖讬诐 讜讻谉 讘爪讚 讛讚专讜诪讬 讻讬讜爪讗 讘讜 诇专' 讬讛讜讚讛 砖讗诪专 讻讬 讛拽专砖讬诐 诇诪注诇讛 注讜讘讬讬谉 讗爪讘注 讘诇讘讚 谞诪爪讗 讙讙 讛诪砖讻谉 注砖专 讗诪讜转 讜讟' 讗诪讜转 诪爪讚 爪驻讜谉 讻讬住讛 讛拽专砖 谞砖讗专讜 讛讗讚谞讬诐 诪讙讜诇讬谉 讜讘' 讗爪讘注讜转 诪谉 讛拽专砖讬诐 讻讬 讻诇 拽专砖 讗专讻谉 (讚') [讬'] 讗诪讜转 讗诪讛 诪诪谞讜 讬讚讜转 诪讜讘诇注讜转 讘讗讚谉 讗讘诇 诇专' 谞讞诪讬讛 砖讗诪专 讻讬 专讗砖讬 讛拽专砖讬诐 谞诪讬 注讜讘讬讬谉 讗诪讛 谞诪爪讗 讞诇诇 讛诪砖讻谉 讜专讗砖讬 讛拽专砖讬诐 诪转讻住讬谉 诪谉 讛讬专讬注讛 讬"讘 讗诪讛 谞砖讗专讜 诪讻"讞 讗诪讛 讟"讝 讗诪讛 讞' 讗诪讜转 诪讻住讜转 诪拽专砖 砖讘爪驻讜谉 讬"讞 讗诪讛 讘拽专砖 砖讘讚专讜诐 谞诪爪讗 诪讻诇 拽专砖 讘砖谞讬 讛爪讚讚讬谉 讗诪讛 诪讙讜诇讛 讜讛讗讚谉 讛谞讛 讝讛 讛讞砖讘讜谉 诇专讞讘 讛诪砖讻谉 讜注讜讚 讻转讬讘 讜讗转 讛诪砖讻谉 转注砖讛 注砖专 讬专讬注讜转 讻诇 讬专讬注讛 专讞讘讛 讚' 讗诪讜转 讛专讬 注砖专 讬专讬注讜转 诪' 讗诪讛 讜讛诪砖讻谉 讗讜专讻讜 诇' 讻砖转讻住讛 讛诪砖讻谉 诇' 讗诪讛 谞砖讗专讜 讬' 讗诪讜转 砖诪砖转驻注讜转 讜讬讜专讚讜转 讘拽专砖讬诐 讗讞讜专讬 讛诪砖讻谉 讜谞转讻住讜 诇专' 讬讛讜讚讛 讛拽专砖讬诐 讜讛讗讚谞讬诐 注讚 拽专讜讘 诇拽专拽注 讗爪讘注 讗讞转 讜诇专' 谞讞诪讬讛 谞转讻住讜 讛拽专砖讬诐 讜谞砖讗专讜 讛讗讚谞讬诐 诪讙讜诇讬谉 讜注砖讜 讬专讬注讜转 注讝讬诐 诇讗讛诇 注诇 讛诪砖讻谉 注砖转讬 注砖专讛 讬专讬注讜转 讗讜专讱 讻诇 讛讬专讬注讛 诇' 讗诪讛 讜专讞讘讛 讚' 讗诪讜转 谞诪爪讗讜 讗诇讜 讬"讗 讬专讬注讜转 讘注转 砖讛谉 诪讞讜讘专讜转 诇' 讗诪讛 讘诪"讚 讗诪讜转 讻砖诪讟讬诇 讗讜专讱 讛讬专讬注讜转 砖讛讬讗 诇' 讗诪讛 诇专讞讘谉 砖诇 诪砖讻谉 诪讻住讛 讛诇诇讜 注砖专 讗诪讜转 谞砖讗专讜 讗诪讜转 诪砖转驻注讜转 讜讬讜专讚讜转 注"讙 讛拽专砖讬诐 讘爪驻讜谉 讜讻讬讜爪讗 讘讛谉 讘讚专讜诐. 诇专' 讬讛讜讚讛 诪讬讻住讬讗 讚讗讚谞讬诐 诇讗 谞砖讗专讜 诪讙讜诇讛 诪谉 讛讗讚谉 讗诇讗 讗爪讘注 诇专' 谞讞诪讬讛 诪讬讻住讬讗 讗诪讛 讛拽专砖讬诐 讜谞砖讗专讜 讛讗讚谞讬诐 诪讙讜诇讬谉. 



转谞讬讗 谞诪讬 讛讻讬 讻讜' 专讜讞讘 讬"讗 讬专讬注讛 诪"讚 讗诪讜转 讻砖转讟讬诇 诇' 诪讛诐 诇讗讜专讻谉 砖诇 诪砖讻谉 讜砖转讬诐 讻驻讬诇转 讛讬专讬注讛 讗诇 诪讜诇 驻谞讬 讛讗讛诇 讛专讬 诇"讘 讗诪讛 谞砖转讬讬专讜 讬"讘 讗诪讛 诪砖转驻注讜转 讜讬讜专讚讜转 讗讞讜专讬 讛诪砖讻谉 诇专' 讬讛讜讚讛 谞转讻住讜 讛拽专砖讬诐 讜讛讗讚谞讬诐 讜谞砖讗专讜 讘' 讗诪讜转 诪讜讟诇讜转 注诇 讛讗专抓 讜讛讬讬谞讜 讚讻转讬讘 讞爪讬 讛讬专讬注讛 讛注讜讚驻转 转住专讞 注诇 讗讞讜专讬 讛诪砖讻谉 讗诇讗 诇专' 谞讞诪讬讛 讛讙讙 诇' 讜砖转讬 讗诪讜转 讛讻驻讬诇讛 讜讗诪讛 注讜讘讬 讛拽专砖 讛专讬 诇"讙 讗诪讜转 谞砖讗专讜 讬"讗 讬' 讗诪讜转 诇拽专砖 讜诇讗讚谞讬诐 谞砖讗专讛 讗诪讛 讗讞转 讜讗谞谉 讘注讬谞谉 砖转讛讬讛 讞爪讬 讛讬专讬注讛 注讜讚驻转 讜驻专讬拽 诪讗讬 转住专讞 转住专讞 诪讞讘专讜转讬讛 砖讞讘专讜转讬讛 诇讗 讻讬住讜 讛讗讚谞讬诐 讜讻砖讗转讛 诪讞砖讘 讗诪讛 砖诇 讗讚谞讬诐 讜讝讜 砖注诇 讛讗专抓 讛谞讛 讞爪讬 讛讬专讬注讛 讜转谞讗 讚讘讬 专' 讬砖诪注讗诇 注诇 讝讛 讚讜转住专讞 讛注讜讚祝 驻讬' 砖讟讜祝 讜讟讜讜讛 诪谉 讛注讝讬诐 讻砖讛谉 讞讬讬诐 讛注讝讬诐 砖讟讜驻讬诐 讻讚讗诪专讬谞谉 (讞讜诇讬谉 讚祝 拽诇讝) 讛砖讜讟祝 讗转 专讞诇讬讜 讜诪注诇 讙讘讬 讛注讝讬诐 讘诇讬 讙讝讬讝讛 讛讬讜 讟讜讜转 讗讜转谉 讻讚讗诪专讬' (诇注讬诇 砖讘转 讚' 注"讚) 讛讟讜讛 诪注"讙 讘讛诪讛 讘砖讘转 讜讟讜讬讛 讘注谞讬谉 讛讝讛 爪专讬讻讛 讞讻诪讛 讬转讬专讛:






专诪讘"谉

专砖"讬 讝"诇 诪驻专砖 砖注诇 注讙诇讛 讗讞转 诪谞讬讞讬谉 拽专砖 讗' 讜注讜讚祝 诇讻讗谉 讜诇讻讗谉 讜讛讜讬讬谉 讞诪讬住专 诇驻讬 砖砖转讬 讛注讙诇讜转 讛讜诇讻讬谉 讝讜 讗爪诇 讝讜 讻诇 讗讞转 讛' 讗诪讜转 讛专讬 注砖专 讜讛' 讗诪讜转 砖讘讬谉 注讙诇讛 诇注讙诇讛 讛专讬 讞诪讬住专. 讜讛拽砖讛 注诇 讚讘专讬 注爪诪讜 讝"诇, 砖讛专讬 讬讜转专 诪注砖专讬诐 讛诐 砖讛专讬 讛拽专砖讬诐 讗专讻谉 讬' 讗诪讜转 讜讛谉 诪讜讟诇讬谉 注诇 讚讜驻谞讬 注讙诇讛 诇专讞讘谉 讜谞诪爪讗 讗专讻谉 砖诇 拽专砖讬诐 诇专讞讘 讛讚专讱 讛专讬 注砖专讬诐 讗诪讛 诇讘讚 诪诪讛 砖讛讬' 爪专讬讱 诇诪砖讜讱 拽专砖讬 讻诇 注讙诇讛 讜注讙诇讛 爪讚 讛讞讬爪讜谉 砖诇 注讙诇讛 讻讚讬 砖诇讗 讬讙注讜 拽专砖讬诐 讝讛 讘讝讛 讜诪注讻讘讬谉 讗转 讛讬诇讜讱 讛注讙诇讜转 讜讛讜讗 讛砖讬讘 讗讬谉 讝讛 转砖讜讘讛 砖讛拽专砖讬诐 诇诪注诇讛 诪讬' 讛谉 讜诇讙讘讬 专讛"专 诇讬转 诇讬' 诇诪讬讞砖讘 讗诇讗 诪拽讜诐 讛注讙诇讜转 讜专讜讞讘 砖讘讬谞讬讛诐. 讜讝讛 讛驻讬' 讻诪讛 专讞讜拽, 讞讚讗 讚讗拽砖讬' 诇"谞 讘讗诪转讗 讜驻诇讙讗 住讙讬' 讜讗诐 讛拽专砖讬诐 诇专讞讘谉 砖诇注讙诇讜转 讛诪讛 讛讗讬讱 砖讬注专 讝讛 讛诪拽砖讛 砖讘讻讱 讚讬 讜讛诇讗 讗祝 讘砖转讬 讗诪讜转 讜诪讞爪讛 讗讬谉 讚讬 砖讛专讬 讛拽专砖讬诐 讗专讜讻讬诐 诪讗讚 讜讻讘讚讬诐 讜砖诪讗 讬驻诇讜 讜注讜讚 讛讬讻讬 讛讜讜 讞诪讬住专讬 讜砖讬转住专讬 讛讗讬讱 讛讬讜 讛讜诇讻讜转 讘砖讜讛 讜讗讬谉 诪拽讚讬诐 专讙注 讗' 讜讗讬谉 诪讗讞专 专讙注 讚诇诪讗 讝讜 讗讞专 讝讜 诇讙诪专讬 讛讬讜 诪讛诇讻讜转 讻讬讜谉 砖讛拽专砖讬诐 讘注讙诇讛 讗讞转 诪讜谞讞讬谉 讜诪谞"诇 讚讛讜讜 砖转讬诐诪讛诇讻讜转 讘砖讜讛 讜诇讗 讗专讘注转谉 讜注讜讚 讚讗"讻 讟讜讘讗 讛讜讬讬谉. 讜讗讬谉 转砖讜讘转讜诪讞讜讜专转 , 砖讗注"驻 砖讛拽专砖讬诐 诇诪注诇讛 诪讬' 诪"诪 讛讬讜 爪专讬讻讬谉 诇讛专讞讬拽讛讗讛诇讬诐 讻诪诇讗 讗讜转谉 砖诇 拽专砖讬诐 谞诪爪讗 讛讻诇 专讞讘 讚专讱 讛专讘讬诐 讜讛专讬 讗转讛 诪讞砖讘 砖转讬 讛注讙诇讜转 讜专讬讜讞 砖讘讬谞讬讛谉 诇专砖讜转 讗' 讜讻讬讜谉 砖讻谉 讗讜 讛谉 讻' 讗诪讛 讘专讜讞讘 砖转讬 讛注讙诇讜转 讜爪讬讚讬讛谉 讜讛专讞拽 砖讘讬谞讬讛谉 注诐 讘诇讬讟转谉 诪讻讗谉 讜诪讻讗谉 讗讜 诇讗 转讞砖讜讘 讗诇讗 讻诇 讛注讙诇讛 专砖讜转 讘驻谞讬 注爪诪讛 砖讗讬谉 讛拽专砖讬诐 砖注诇讬讛谉 注讜砖讬谉 专砖讜转 诪驻谞讬 砖讛谉 诇诪注诇讛 诪讻' 讜谞诪爪讗 讘讬谉 拽专砖 诇拽专砖 讛' 讗诪讜转 讜讛讜讗 专讞讘 专讛"专 讜讗讬谉 讚专讱 讝讜 注讜诇讛. 讜讛讙讗讜谞讬诐 讝"诇讗诪专讜 砖注诇 专讜讞讘 砖转讬 讛注讙诇讜转 讛拽专砖 诪讜讟诇. 讜讛砖诪讜注讛 驻砖讜讟讛 诇驻讬 讚专讱 讝讛, 讜诪驻讜专砖转 讘爪讜专转讛 讘讞讬讘讜专 讛"专 讬讛讜讚讛 讗诇讘专爪诇讜谞讬. 讜讘住' 讛诪讗讜专 诇专' 讝专讞讬' 讛诇讜讬 讝"诇:





专砖讘"讗

讗诪专 专讘讗 讜爪讬讚讬 注讙诇讛 讻诪诇讗 注讙诇讛. 驻专砖"讬 讝"诇: 讘讬谉 砖谞讬 爪讬讚讬 注讙诇讛 讚谞诪爪讗转 讻诇 讛注讙诇讛 诪谉 讛拽爪讛 讗诇 讛拽爪讛 注诐 讛爪讚讚讬诐 讜讗讜驻谞讬讛诐 讞诪砖 讗诪讜转. 讜诪讛 砖讗诪专讜 讘讬谉 注讙诇讛 诇注讙诇讛 讛' 讗诪讜转, 诇讗 诪讞诪转 讗讜专讱 讛爪讚讚讬谉, 讗诇讗 诪讞诪转 讗讜专讱 讛拽专砖讬诐, 讜讘讬谉 注讙诇讛 诇注讙诇讛 讚拽讗诪专 诇讗 诪讙讜祝 讛注讙诇讛 拽讗诪专, 讗诇讗 诪讗讜驻谉 注讙诇讛 诇讗讜驻谉 注讙诇讛 拽讗诪专, 讻讬 讛讜讗 讝"诇 驻讬专砖 砖讛拽专砖讬诐 讗讬谞谉 诪讜讟诇讬谉 注诇 砖转讬 注讙诇讜转, 讗诇讗 注诇 注讙诇讛 讗讞转, 讜讛拽专砖 注讜讚祝 诪讻讗谉 讜诪讻讗谉, 讚谞诪爪讗 专讜讞讘 讛注讙诇讛 讗讜讻诇 诪谉 讛拽专砖 砖转讬 讗诪讜转 讜讞爪讬, 讜谞诪爪讗 讛拽专砖 注讜讚祝 讘讬谉 砖谞讬 爪讚讚讬谉             讗诪讜转 讜诪讞爪讛, 爪讗 诪讛诐 砖转讬 讗诪讜转 讜诪讞爪讛 诇爪讬讚讬 讛注讙诇讛, 谞砖讗专讜 砖谞讬 讗诪讜转 讜诪讞爪讛 诪讻讗谉 讜砖转讬 讗诪讜转 讜诪讞爪讛 诪讻讗谉 讞讜抓 诇爪讚讚讬谉, 讜讻谉 讛拽专砖 讛讗讞专 讛谞转讜谉 注诇 注讙诇讛 讛砖谞讬转, 讜砖转讬 讛注讙诇讜转 讛讬讜 讛讜诇讻讜转 讝讜 讘爪讚 讝讜 诇专讜讞讘 讛讚专讱, 谞诪爪讗 砖讬砖 讘讬谉 讗讜驻谉 注讙诇讛 诇讗讜驻谉 注讙诇讛 讞诪砖 讗诪讜转 [讗讜] 讬讜转专 讻讚讬 砖诇讗 讬讙讬注 拽专砖 砖讘讝讜 诇拽专砖 砖讘讝讜 讜讬注讻讘讜 讗转 讛诇讬讻转谉, 讜讻讬 拽讗诪专 讻诪诇讗 讗讜专讱 注讙诇讛 诇讗 讚拽.
讜讛专讘 讝"诇 讛拽砖讛 注诇 讚讘专讬 注爪诪讜, 讚讗诐 讻谉 讛讬讻讬 讬诇驻讬谞谉 诇专讜讞讘 专砖讜转 讛专讘讬诐 砖讛讜讗 砖砖 注砖专讛 讗诪讜转 诪注讙诇讜转, 讜讛诇讗 讬讜转专 诪注砖专讬诐 讜讗讞讚 讛谉, 砖讛专讬 讛拽专砖讬诐 讗专讻谉 注砖专 讗诪讜转 讜讛谉 诪讜讟诇讬谉 注诇 讚驻谞讬 讛注讙诇讛 诇专讞讘谉 讜谞诪爪讗 讗专讻谉 砖诇 拽专砖讬诐 诇专讜讞讘 讛讚专讱, 讛专讬 注砖专讬诐 讗诪讛 诇讘讚 诪讗诪讛 砖讛讬讛 爪专讬讱 诇诪砖讜讱 拽专砖讬 讻诇 注讙诇讛 讜注讙诇讛 诇爪讚 讛讞讬爪讜谉 砖诇 注讙诇讛 讻讚讬 砖诇讗 讬讙注讜 讛拽专砖讬诐 讝讜 讘讝讜 讜讬注讻讘讜 讛诇讜讱 讛注讙诇讜转. 讜转讬专抓 讛讜讗 讝"诇 砖讗讬谉 诪讞砖讘讬谉 诪谉 讛拽专砖讬诐, 诇驻讬 砖讛拽专砖讬诐 诇诪注诇讛 诪注砖专讛 讛谉, 讜诇讙讘讬 专砖讜转 讛专讘讬诐 诇讬转 诇讬讛 诇诪讬讞砖讘 讗诇讗 诪拽讜诐 讛注讙诇讜转 讜专讜讞讘 砖讘讬谞讬讛谉.
讜专"转 讝"诇 讛砖讬讘 注诇讬讜 讻诪讛 转砖讜讘讜转: 讞讚讗 讚讻讬讜谉 讚诇讗 讛讬讛 讛拽专砖 砖讜讻讘 讗诇讗 注诇 注讙诇讛 讗讞转, 讛讬讗讱 讛拽砖讜 讘讗诪转讗 讜驻诇讙讗 住讙讬讗, 讜讛诇讗 拽专砖讬诐 讙讚讜诇讬诐 讜注讘讬诐 讻诇 讻讱, 讛讬讗讱 讗驻砖专 诇讛诐 讘诪讜砖讘 讗诪讛 讜讞爪讬, 讜讛讬讗讱 砖讬注专 讛诪拽砖讛 讜讚拽讚拽 讻诇 讻讱 砖讗驻砖专 诇讛谉 讘讗诪讛 讜讞爪讬, 讜注讜讚 砖讗驻讬诇讜 转讞砖讜讘 诪拽讜诐 讛注讙诇讜转 讘诇讘讚 讛讬讛 讟驻讬 诪讟"讜 讗诪讛, 讚讗讬 讗驻砖专 诇拽专讘谉 讻诇 讻讱 讻讚讬 砖诇讗 讬注讻讘讜 讛拽专砖讬诐 讛诇讜讱 讛注讙诇讜转, 讜注讜讚 讗诐 诪谉 讛注讙诇讜转 讗谞讜 诪讞砖讘讬谉 讗祝 讗谞讜 诇讗 谞讞砖讜讘 讗诇讗 诪拽讜诐 讛注讙诇讜转 注爪诪谉 讜讗讬谞谉 讗诇讗 注砖专 诇讚讘专讬 专砖"讬 讝"诇, 讻讬 诪拽讜诐 驻谞讜讬 砖讘讬谉 注讙诇讛 诇注讙诇讛 讗讬谞讜 讗诇讗 诪讞诪转 讗讜专讱 讛拽专砖讬诐, 讜讛拽专砖讬诐 讗讬谞谉 诪转讞砖讘讬谉 诇驻讬 讚讘专讬讜, 讜注讜讚 讚诪讻诇 诪拽讜诐 讗注"驻 砖讛拽专砖讬诐 诇诪注诇讛, 爪专讬讻讬谉 讛讬讜 诇讛谞讬讞 诪拽讜诐 驻谞讜讬 讘讬谉 讛讗讛诇讬诐 讬讜转专 诪注砖专讬诐 讜讗讞讚 讗诪讛 讻讚讬 砖讬讜讻诇讜 讛拽专砖讬诐 诇注讘讜专 砖诐, 讜谞诪爪讗 讛讚专讱 专讞讘 讻专讜讞讘 讛拽专砖讬诐 讜诪拽讜诐 讘谉 诇讜讬.
讜注讜讚 讗诐 诇讗 讛讬讛 讛拽专砖 诪讜讟诇 讗诇讗 注诇 注讙诇讛 讘驻谞讬 注爪诪讛, 诪谞讗 诇讬讛 砖讛讬讜 砖转讬 注讙诇讜转 讛讜诇讻讜转 讘讬讞讚 讝讜 讘爪讚 讝讜, 讚诇诪讗 讝讜 讗讞专 讝讜 诪诪砖 讛讬讜 讛讜诇讻讜转, 讗讜 讚诇诪讗 讗讞转 诪拽讚诪转 讜讗讞转 诪讗讞专转, 讗讜 砖诪讗 讗专讘注转谉 讛讬讜 讛讜诇讻讜转 讝讜 讘爪讚 讝讜 讜谞诪爪讗 讛专砖讜转 专讞讘 诪讗讚, 讜注讜讚 拽砖讬讗 诇讬 诇讚讬讚讬 讚讘讻诇 讛砖诪讜注讛 讗讬谞讜 拽讜专讗 注讙诇讛 讗诇讗 诇讛注讙诇讛 讜诇砖讗专 拽讜专讗 爪讚讚讬谉, 讜讗诐 讻谉 讻砖讗诪专讜 讘讬谉 注讙诇讛 诇注讙诇讛 讻诪诇讗 讗讜专讱 注讙诇讛 讛讬讬谞讜 讘讬谉 注讙诇讛 注爪诪讛 诇注讙诇讛 注爪诪讛, 讻诇讜诪专: 诪谉 讛讞诇诇 讜注讚 讛讞诇诇 讜诇讗 诪谉 讛讗讜驻谉 诇讗讜驻谉. 讜注讜讚 讻讬讜谉 讚讗诪专 讘讬谉 注讙诇讛 诇注讙诇讛 讻诪诇讗 讗讜专讱 注讙诇讛, 住转诪讗 讚诪诇转讗 砖讗讬谉 讗转讛 讗讜诪专 讗讜专讱 注讙诇讛 讗诇讗 诇讞诇诇 讗讜专讱 讛注讙诇讛, 讻讱 讘讬谉 注讙诇讛 诇注讙诇讛 讛讬讬谞讜 诪讞诇诇 讛注讙诇讛 诇讞诇诇 讛注讙诇讛.
讗诇讗 讛驻讬专讜砖 讛谞讻讜谉 讻诪讜 砖驻讬专砖讜 讛讙讗讜谞讬诐 讝"诇. 砖讛拽专砖 讛讬讛 诪讜讟诇 专讗砖讜 讛讗讞讚 注诇 注讙诇讛 讝讜 讜专讗砖讜 讛砖谞讬 注诇 讛注讙诇讛 讛砖谞讬讛 讜专讗砖 讛拽专砖讬诐 诪爪讜诪爪诪讬谉 注诇 讚讜驻谉 讞诇诇 讛注讙诇讜转, 讜爪讬讚讬 注讙诇讛 讻诪诇讗 专讜讞讘 注讙诇讛, 讻诇 爪讚 讜爪讚 拽讗诪专 砖谞诪爪讗 诪谉 讛讗讜驻谉 讜注讚 讛讗讜驻谉 砖讘注 讗诪讜转 讜诪讞爪讛, 讜讛讬讬谞讜 讚讗诪专讬谞谉 讚讘讬谉  注讙诇讛 诇注讙诇讛 讻讗讜专讱 注讙诇讛, 诇驻讬 砖诪讞诇诇 注讙诇讛 讝讜 注讚 住讜祝 讛讗讜驻谉 砖转讬 讗诪讜转 讜讞爪讬 讜讻谉 诇注讙诇讛 讛砖谞讬讛, 讜谞诪爪讗讜 讗讜驻谞讬 砖转讬 讛注讙诇讜转 砖注诇讬讛谉 砖讜讻讘讬谉 讛拽专砖讬诐 住诪讜讻讬谉 讝讛 诇讝讛, 讜谞诪爪讗 讘讬谉 住讜祝 注讙诇讛 讝讜 诇住讜祝 注讙诇讛 讝讜 讟"讜 讗诪讜转.



诪住讬讬注 诇讬讛 诇专讘讬 讬讜讞谞谉 讚讗诪专 讘讜专 讜讞讜诇讬转讛 诪爪讟专驻讬谉 诇注砖专讛. 讜讻讬 讛讬讻讬 讚诪爪讟专驻讬 诇注砖专讛, 讛讜讗 讛讚讬谉 讚诪爪讟专驻讬 专讞讘 讻讜转诇讬 讛讞讜诇讬讗 诇讞诇诇 讛讘讜专 诇专讜讞讘 讗专讘注讛. 讜讻谉 驻专砖"讬 讝"诇 讘注专讜讘讬谉 驻专拽 讛诪讜爪讗 转驻讬诇讬谉 (注讬专讜讘讬谉 爪讟, 讘). 讜讘讬专讜砖诇诪讬 诪砖诪注 讚讚讜拽讗 讻砖讛注讜诪讚 专讘讛 注诇 讛讞诇诇 讗讘诇 讗诐 讛讞诇诇 专讘讛 注诇 讛注讜诪讚 诇讗 诪爪讟专驻讬, 讚讙专住讬' 讛转诐 讘驻专拽讬谉 讚讛讻讗 (讛"讘): 讗"专 讬讜讞谞谉 讛注讜诪讚 讜讛讞诇诇 诪爪讟专驻讬谉 讘讗专讘注讛 讜讛讜讗 砖讬讛讬讛 讛注讜诪讚 专讘讛 注诇 讛讞诇诇, 专' 讝注讬专讗 讘注讬 注讚 砖讬讛讬讛 注讜诪讚 砖讻讗谉 讜注讜诪讚 砖讻讗谉 专讘讛, 讗诪专 专' 讬讜住讗 驻砖讬讟讗 诇专' 讝注讬专讗 砖讗讬谉 注讜诪讚 诪爪讚 讗讞讚 诪爪讟专祝, 驻砖讬讟讗 诇讬讛 砖讬讛讗 注讜诪讚 诪爪讚 讗讞讚 专讘讛, 诇讗 爪讜专讻讗 讚诇讗 讗驻讬诇讜 注讜诪讚 讛砖谞讬. 注"讻 讘讬专讜砖诇诪讬. 讗注"驻 砖讬砖 讘讜 拽爪转 讙诪讙讜诐 讜谞专讗讛 讻讟注讜转 讬讚讬 住讜驻专, 诪讻诇 诪拽讜诐 诇诪讚谞讜 诪砖诐 讚讚讜拽讗 讻砖讛注讜诪讚 专讘讛 注诇 讛讞诇诇. 讜讻谉 谞专讗讛 诇讬 诇讚拽讚拽 诪讚讗讘讬讬 讚讗诪专 诇拽诪谉 (砖讘转 拽, 讗) 讘讜专 注诪讜拽 注砖专讛 讜专讞讘 砖诪讜谞讛 讞诇拽讜 讘诪讞爪诇转 驻讟讜专 讚讛谞讞转 讞驻抓 讜住讬诇讜拽 诪讞讬爪讛 讘讛讚讬 讛讚讚讬 讗转讜, 讜讗诐 讗讬转讗 讚讻诇 诪讞讬爪讛 诪爪讟专驻转 诇讞诇诇 讛讘讜专, 讗诐 讻谉 诇讗 住讬诇拽讛 诪讞爪诇转 讝讜 诪专讜讞讘 讛讘讜专 讻诇讜诐, 砖讗祝 讛讬讗 诪爪讟专驻转 诇讞诇诇, 讗诇讗 讻诪讜 砖讻转讘转讬, 讜讬讜转专 诪讝讛 讻转讘转讬 讘专讬砖 驻专拽 拽诪讗 讚诪讻诇转讬谉 (讞, 讗 讚"讛 专讞讘讛) 讙讘讬 讝专拽 讻讜讜专转 讘住讬讬注转讗 讚砖诪讬讗.





讛诪讗讬专讬

讛诪砖谞讛 讛砖谞讬讛: 讞讜诇讬讬转 讛讘讜专 讜讛住诇注 砖讛谉 讙讘讜讛讬诐 注砖专讛 讜专讞讘讬诐 讗专讘注讛 讛谞讜讟诇 诪讛谉 讜讛谞讜转谉 注诇 讙讘谉 讞讬讬讘 驻讞讜转 诪讻讗谉 驻讟讜专. 讗诪专 讛专"诐 驻讬' 讞讜诇讬讬转 讛讘讜专 讛讜讗 讛专驻砖 讜讛讟讬讟 讛谞诪爪讗 讘拽专拽注讬转讜 讜讛讜讚讬注谞讜 讻讬 讻砖讬砖 讘注讜诪拽 讛讘讜专 注诐 讛讞讜诇讬讗 注砖专讛 讟驻讞讬诐 讬爪讟专祝 讛讘讜专 注诐 讛讞讜诇讬讗 诇讛砖诇讬诐 注砖专讛 讟驻讞讬诐 讜讗诪专 讛谞讜讟诇 诪讛诐 讜谞讜转谉 注诇 讙讘谉 砖讬讟讜诇 诪讛诐 讜讬转谉 讘专砖讜转 讛专讘讬诐 讜讛谞讜讟诇 注诇讬讛诐 砖讬讟讜诇 诪专砖讜转 讛专讘讬诐 讜讬谞讬讞 注诇讬讛诐 注诇 讛注拽专讬诐 砖讘讬讗专谞讜 讘转讞诇转 讝讗转 讛诪住讻转讗:



讗诪专 讛诪讗讬专讬 讛诪砖谞讛 讛砖谞讬讛 讜讛讻讜讜谞讛 讘讛 讘讘讬讗讜专 讛讞诇拽 讛砖谞讬 讜讛讜讗 砖讗诪专 讞讜诇讬转 讛讘讜专 讜讛住诇注 驻讬专讜砖 讞讜诇讬转 讛讘讜专 讻砖讞讜驻专讬谉 讗转 讛讘讜专 诪谞讬讞讬谉 讗转 讛注驻专 住讘讬讘讬讜 诇讛讬讜转 诇讜 讻诪注拽讛 讜讻讘专 讬讚注转 砖讻诇 砖讛讘讜专 讙讘讜讛 注砖专讛 讘专讞讘 讗专讘注 谞讚讜谉 讻专砖讜转 讛讬讞讬讚 讜诇讗 讛讜爪专讱 诇讜诪专 讚讘专 讝讛 注讚 砖讬讗诪专 讛讘讜专 讜讛住诇注 砖讛诐 讙讘讜讛讬诐 注砖专讛 砖讻讘专 谞转讘专专 讗诇讗 砖讛讜讗 诪讜讚讬注 讘诪砖谞转谞讜 砖讗诐 讗讬谉 讘讘讜专 注砖专讛 讗诇讗 砖诪讞讬爪讛 讝讜 诪砖诇讬诪转讜 诇注砖专讛 讻砖转讞砖讜讘 诪拽专拽注讬转 讛讘讜专 注讚 砖驻转 讛讞讜诇讬讗 讛专讬 讞讜诇讬讗 讝讜 诪砖诇诪转 讜讻诇 砖讛讜讗 讘专砖讜转 讛专讘讬诐 讗住讜专 诇讟诇讟诇 诪专砖讜转 讛专讘讬诐 诇转讜讻讜 讜诪转讜讻讜 诇专砖讜转 讛专讘讬诐 讜讻谉 讛诪砖转诪砖 讘讗讜转讛 讞讜诇讬讗 讘砖驻转讛 讞讬讬讘 讻诪砖转诪砖 讘注讜讘讬 讻讜转诇讬 讛讘讬转 砖讛讜讗 谞讚讜谉 讻专砖讜转 讛讬讞讬讚 讻诪讜 砖讗诪专讜 诇讗讞专讬诐 注讜砖讛 诪讞讬爪讛 诇注爪诪讜 诇讗 讻诇 砖讻谉 讜讗讬谉 讛驻专砖 讘诪讞讬爪转 讞讜诇讬讗 讝讜 讘讬谉 讙讘讜讛讛 砖诇砖讛 诇砖讗讬谞讛 讙讘讜讛讛 砖诇砖讛 讜专讗讬转讬 诇讙讚讜诇讬 (讛讚讜专讜转) [讛讚讜专] 砖讻转讘讜 砖注讜讘讬 讛讞讜诇讬讗 诪爪讟专驻转 诇专讞讘 讗专讘注讛 讙诐 讻谉 讜讗讬谞讬 诪讘讬谉 诪讛 讛讜爪专讻讜 诇讻讱 砖讘讜讚讗讬 讗讞专 砖讛讘讜专 专讞讘 讗专讘注讛 讗讬谉 砖驻转 讞讜诇讬讗 谞讻谞住转 诇讞诇诇 讛讘讜专 讜诪"诪 讘讬专讜砖诇诪讬 讛讘讬讗讜讛 讜驻讬专砖讜讛 讜讛讜讗 砖讗诪专讜 砖诐 讛注讜诪讚 讜讛讞诇诇 诪爪讟专驻讬谉 诇讗专讘注讛 讜讛讜讗 砖讬讛讗 讛注讜诪讚 专讘讛 注诇 讛讞诇诇 诇诪讚转 砖讗诐 讗讬谉 注讜诪讚 诪专讜讘讛 注诇 讛讞诇诇 讗注驻"讬 砖专讗讜讬讜转 诇讛砖转诪砖 讘砖驻转谉 讗讬谉 注讜讘讬讬谉 诪爪讟专祝 诇讗专讘注讛 讜讗诐 讛讚讘专讬诐 讻谉 讝讛讜 砖讗诪专讜 讘讜专 专讞讘 砖诪谞讛 砖讞诇拽讜 (讛诪讞讬爪讜转) [讘诪讞爪诇转] 砖谞住转诇拽讛 讛诪讞讬爪讛 讗诇诪讗 砖讗讬谉 讛诪讞讬爪讛 诪爪讟专驻转 诇讞诇诇 讜讻谉 讛讚讘专 驻砖讜讟 讘讻讜讜专转 砖诇 驻专拽 专讗砖讜谉 讻诪讜 砖讻转讘谞讜 砖诐 砖讛专讬 讘讻诇 讗诇讜 讗讬谉 注讜讘讬讬谉 诪专讜讘讛 注诇 讛讞诇诇 讜诪"诪 讬砖 讞讜诇拽讬诐 讘讛 讻诪讜 砖讻转讘谞讜 讘驻专拽 专讗砖讜谉:



讜讻谉 讛讚讬谉 讘住诇注 专"诇 讻砖诐 砖讘讬讗专谞讜讛 讘讞专讬抓 讻讱 讛讬讗 讗诪讜专讛 讘转诇 砖讻诇 转诇 砖讛讜讗 讙讘讜讛 注砖专讛 讘专讜讞讘 讗专讘注讛 谞讬讚讜谉 讻专砖讜转 讛讬讞讬讚 讜讗诐 诇讗 讛讬讛 砖诐 讘注讬拽专讜 注砖专讛 讜讛砖诇讬诪讜 讘讞讜诇讬讗 住讘讬讘讜转 讛转诇 讞讜诇讬讬转讜 诪爪讟专驻转 诇讞讬讬讘 讛谞讜讟诇 诪砖诐 诇讛谞讬讞 讘专砖讜转 讛专讘讬诐 讜讛谞讜转谉 诪专砖讜转 讛专讘讬诐 诇砖诐 讛讗 驻讞讜转 诪讻讗谉 驻讟讜专 讻讚讬谉 讻专诪诇讬转:



讝讛讜 讘讬讗讜专 讛诪砖谞讛 讜讻谉 讛诇讻讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:



讘讜专 讘专砖讜转 讛专讘讬诐 讙讘讜讛 注砖专讛 讜专讞讘 讗专讘注讛 讛讜讗讬诇 讜讘讬讗专谞讜 砖讛讜讗 专砖讜转 讛讬讞讬讚 讗讬谉 诪诪诇讗讬诐 讛讬诪谞讜 讘砖讘转 讗讞专 砖讛讘讜专 讘专砖讜转 讛专讘讬诐 讗诇讗 讗诐 讻谉 注砖讛 住讘讬讘 诇讜 诪讞讬爪讛 注砖专讛 砖讬诪诇讗 诇驻谞讬诐 讛讬诪谞讛 讜讗讬谉 砖讜转讬诐 讛讬诪谞讛 讻讙讜谉 砖讬注诪讜讚 注诇 砖驻转 讛讘讜专 讜讬讛讗 砖讜讗讘 讘讻讜住 砖讘讬讚讜 讗注驻"讬 砖诇讗 讬讜爪讬讗 讛讻讜住 诪谉 讛讘讜专 讗诇讗 砖讬砖转讛 讘转讜讻讜 讗诇讗 讗"讻 诪讻谞讬住 专讗砖讜 讜专讜讘讜 诇砖诐 砖讻诇 砖讗讬谞讜 诪讻谞讬住 讗诇讗 专讗砖讜 讙讜讝专讬谉 砖诪讗 讬诪砖讱 注诐 讛讻讜住 讗讞专 专讜讘讜 讜谞诪爪讗 诪讜爪讬讗 讜讬砖 砖讜讗诇讬谉 讜诪讛 讗谞讜 爪专讬讻讬诐 讘讛 诇讙讝专转 讛讜爪讗转 讛讻讜住 讜讛专讬 讬砖 讻讗谉 讛讜爪讗转 讛诪讬诐 讚专讱 驻讬讜 诇转讜讱 讙讜驻讜 砖讛讜讗 讘专砖讜转 讛专讘讬诐 讜讗诐 诪驻谞讬 砖讗讬谉 砖诐 讛谞讞讛 注诇 诪拽讜诐 讗专讘注讛 讛专讬 讗诪专讜 诇讗 讬注诪讜讚 讗讚诐 讘专砖讜转 讛专讘讬诐 讜讬砖转讬谉 讘专砖讜转 讛讬讞讬讚 讜讻谉 诇讗 讬专讜拽 讜讻讜' 讜讗诐 讛砖转讬谉 讜专拽 讞讬讬讘 讞讟讗转 讜驻讬专砖讜 讛讟注诐 诪讞砖讘转讜 诪砖讜讬讗 诇讙讜驻讬讛 诪拽讜诐 讜讗诐 诇注拽讬专讛 讻谉 讻诇 砖讻谉 诇讛谞讞讛 讜讗讬谞讛 砖讗诇讛 砖诪讗讞专 砖谞讻谞住讬诐 诇转讜讱 驻讬讜 讘讛讬转专 讘讬讗转谉 诇专砖讜转 讛专讘讬诐 诪诪讬诇讗 讛讜讗 讘讗 讜诇驻讬讻讱 讛讜爪专讻讜 诇讘讗 注诇讬讛 诪转讜专转 讙讝讬专讛 讜讻诪讜 砖讗诪专讜 讘驻专拽 专讗砖讜谉 [讻专诪诇讬转] 诪讗讬 讗讘讬讬 讗诪专 讛讬讗 讛讬讗 专讘讗 讗诪专 讛讬讗 讙讜驻讛 讙讝讬专讛 讜讻讜' 讜讗讞专 砖诇讗 讘讗谞讜 注诇讬讛 讗诇讗 诪讙讝讬专转 讛讻讜住 讗诐 讘讗 诇砖转讜转 砖诐 讘驻讬讜 砖诇讗 讘砖讜诐 讻诇讬 诪讜转专 讜讗讬谉 讗讜诪专讬谉 砖诪讗 讬讜爪讬讗 讛诪讬诐 讘驻讬讜 诇专讛"专 砖讗讬谉 讙讝专讛 诇讙讝专讛 砖讗祝 讛诪讜爪讬讗 讘驻讬讜 驻讟讜专 讛讜讗 讜讗驻讬' 讘讗讜讻诇讬谉 讜诪砖拽讬谉 讗诐 诇讗 讞讬砖讘 诇讻讱 讻诪讜 砖讘讬讗专谞讜 讘驻专拽 专讗砖讜谉:





诪讛专砖"讗 - 讞讬讚讜砖讬 讛诇讻讜转

讘驻讬专砖"讬 讘讚"讛 讘讚' 讜驻诇讙讗 住讙讬 砖讗诐 诪住讚专谉 注诇 专讜讞讘谉 讻讜' 讜讛专讬 讘讚' 讜诪讞爪讛 讬讻讜诇 讻讜' 注讻"诇 讛砖转讗 诇讗 讗住讬拽 讗讚注转讬讛 讚讗诪转讗 讘讗诪转讗 诇讗 讬转讬讘 注讚 讚诪砖谞讬 诇讬讛 讚诇讗 诇讬讚讞拽谉 讗诐 讘讗 诇住讚专谉 注诇 专讜讞讘谉 讜诇讛讻讬 诇拽诪谉 讚驻专讬讱 讘讗诪转讗 讻讜' 驻讬专砖"讬 讜讬砖讻讬讘诐 讻讜' 讚讻讬讜谉 讚讗住讬拽 讗讚注转讬讛 讚讗诪转讗 讘讗诪转讗 讻讜' 讗"讗 诇讛砖讻讬讘谉 讗诇讗 注诇 专讞讘谉 讜拽"诇:


讘讗"讚 诪驻谞讬 讛驻住拽讛 讻讜' 讜讘驻诇讙讗 讻讜' 转住讙讬 注讻"诇 爪"诇 讚讗祝 诇砖讬讟转 专讘讜转讬讜 砖讛讬讜 讟讘注讜转 讝拽讜驻讬谉 讬讜转专 诪讟驻讞 讜讗诐 诇讗 讛讬讛 诪住讚专谉 讝讜 讗爪诇 讝讜 诇讗 讛讬讛 讛专讬讜讞 讘讬谞讬讛诐 砖讜讛 讚讘讬谉 讛讗诪爪注讜转 讛讬讛 讬讜转专 诪讘' 讟驻讞讬诐 诪"诪 讬讜转专 诪讟驻讞 讜讞爪讬 讟驻讞 诇讗 讛讬讛 讝拽讜祝 讻"讗 诪讛诐 讜讗"讻 讘驻诇讙讗 讗诪讛 转住讙讬 诇讬讛 讚砖诇讞驻讬谞讛讜 砖诇讗 讬讛讬讜 讛讟讘注讜转 诪讻讜讜谞讬诐 讝讜 讻谞讙讚 讝讜 讻拽讜砖讬讬转诐 讚诇注讬诇 讜拽"诇:


转讜住' 讘讚"讛 讻讬 讛讬讻讬 讻讜' 讗诐 诇讗 砖讬砖 专讬讜讞 讙讚讜诇 讘讬谞讬讛谉 讜讚讜讞拽 注讻"诇 讻爪"诇 讜专"诇 砖讝讛 讛驻讬专讜砖 讛讜讗 讚讞讜拽 讚诪砖讜诐 砖讬砖 专讬讜讞 讙讚讜诇 讘讬谞讬讛谉 诇讗 讬讛讬讜 诪砖转专讘讘讬谉 讻诇 讻讱 讜拽"诇:


讘讚"讛 诇"诇 讘讗诪转讗 讜驻诇讙讗 住讙讬 注讻"诇 讻爪"诇:


讘讗"讚 讜注讜讚 讛讬讗讱 讛讬讜 讬讻讜诇讬谉 讻讜' 讗"讻 讛讬讜 讛拽专砖讬诐 谞讜拽砖讬谉 讝讛 讘讝讛 讻讜' 讜诇讬讻讗 诇诪讬诪专 砖诇讗 讛讬讜 讛拽专砖讬诐 住诪讜讻讬诐 讘讗诪爪注 讘讬谉 讛注讙诇讜转 讜讛讬讜 谞讜讟讬诐 注诇 讛讗讛诇讬诐 讜注诇 讛讞爪讬专讜转 讬讜转专 诪讘' 讗诪讜转 诪讻诇 爪讚 讚讗"讻 讚诇讗 讛讬讜 诪讜谞讞讬谉 注诇 讗诪爪注谉 讟驻讬 诇讗 讛讬讜 讬讻讜诇讬谉 诇注诪讜讚 注诇 讗诪转讗 讜驻诇讙讗 讜注讜讚 讚讗诐 讛讬讜 讬讻讜诇讬谉 诇注诪讜讚 讻讱 讘砖诇讗 讛讬讜 诪讜谞讞讬谉 注诇 讗诪爪注谉 讗"讻 讗驻砖专 诇讛讬讜转 谞讜讟讬诐 讬讜转专 注诇 讛讗讛诇讬诐 讜讛讞爪讬专讜转 讜诇讗 讛讬讜 诪爪专讬讻讬谉 专讬讜讞 讛' 讗诪讜转 讘讬谉 讛注讙诇讜转 讜讚讜"拽:


讘讗"讚 讜诇讗 讻驻讬专讜砖 讛拽讜谞讟' 砖驻讬' 讗诪讛 讜专讘讬注 讻讜' 注讻"诇 讚诇砖讬讟转 专"转 讗"讗 诇驻专砖 讻谉 砖诇讗 讛讬讛 讘讻诇 爪讚 专拽 讗诪讛 讜专讘讬注 讚讗"讻 诇讗 讛讬讛 诪讙讬注 讗讜专讱 讛拽专砖 砖讛讜讗 讬' 讗诪讜转 注诇 砖谞讬 讚讜驻谞讬 讛讞讬爪讜谞讛 讜爪"诇 谞诪讬 诇驻专"转 讚讛讚讜驻谞讬诐 讙讜驻讬讬讛讜 诇讗 讛讜讜 讘讻诇诇 爪讬讚讬讛谉 讗诇讗 讘讻诇 专讜讞讘 讛注讙诇讛 讚讗诇"讻 诇讗 讛讬讛 诪讙讬注 讗讜专讱 讛拽专砖 注诇 讛讚驻谞讬诐 讜诇讗 讻驻讬专砖"讬 讚诇注讬诇 砖驻讬专砖 讚注讜讘讬 讛讚讜驻谉 讘讻诇诇 爪讬讚讬讛谉 讜讗讬谉 诇讛拽砖讜转 诇砖讬讟转 专"转 讻讬讜谉 讚讻诇 爪讚 讛注讙诇讛 讛讜讗 讘' 讗诪讜转 讜讞爪讬 讛"诇 爪讬讚讬讛谉 讘讗诪爪注 注讙诇讜转 讛' 讗诪讜转 讜讗"讻 讘讻诇诇 爪讬讚讬讛谉 讛讬讬谞讜 讘讬谞讬讛谉 讚讬"诇 讻讬讜谉 讚砖转讬 讛注讙诇讜转 讛讬讜 讘注抓 讗' 讗专讜讱 讛"诇 讻注讙诇讛 讗' 讜讗讬谉 讛' 讗诪讜转 砖讘讗诪爪注谉 拽专讜讬 爪讬讚讬讛谉 讗诇讗 讘讬谞讬讛谉 讜讚讜"拽:





诪讛专"诐

讘转讜住' 讚"讛 砖转讬 讙讝讜讝讟专讗讜转 讻讜' 讗讜 砖讬砖 诪讞讬爪讜转 诇诪注诇讛 诪谉 讛讙讝讜讝讟专讗 讜讻讜' 驻讬' 砖讛讙讝讜讝讟专讗 讗讬谞讜 砖讟讞 驻转讜讞 讗诇讗 砖诪讜拽驻转 诪讞讬爪讜转 讙讘讜讛 注砖专讛 讟驻讞讬诐 讜诇讻谉 讛讜讬 专讛"讬 讗注"驻 砖讙讚讬讬诐 讘讜拽注讬诐 讜讻谉 讛注讙诇讛 讬砖 诪讙讜祝 讛注讙诇讛 讻诪讜 诪讞讬爪讜转 注讚 诇诪注诇讛 诪谉 讛拽专砖讬诐 讛诪讜谞讞讬诐 注诇讬讛 讛专讘讛 讬讜转专 诪注砖专讛:


讚"讛 讘讬谉 注讙诇讛 诇注讙诇讛 讜讻讜' 诇住讬诪谞讗 讘注诇诪讗 谞拽讟讬讛 讜讻讜' 谞"诇 讚讻讜讜谞转 讛转讜住' 讘讝讛 讛讜讗 诪砖讜诐 讚诪砖诪注讜转 讛诇砖讜谉 讚拽讗诪专 讘讬谉 注讙诇讛 诇注讙诇讛 讻诪诇讗 讗讜专讱 注讙诇讛 诪砖诪注 讚讝讛 转诇讜讬 讘讝讛 讚诪讜讻专讞 讛讜讗 诇讛讬讜转 讘讬谉 注讙诇讛 诇注讙诇讛 讻讗讜专讱 注讙诇讛 讜讝讛 讗讬谞讜 讚讗"讻 讛讜"诇 诇诪讬诪专 讘拽讬爪讜专 讘讬谉 注讙诇讛 诇注讙诇讛 讞诪砖讛 讗诪讜转 讜专讜讞讘 讛注讙诇讛 砖谞讬 讗诪讜转 讜诪讞爪讛 讜讻讜' 讻讚讬 砖谞诇诪讜讚 诪讝讛 砖专讜讞讘 专讛"专 讛讜讗 讟"讝 讗诪讜转 讜诪讛 诇讜 诇讛讝讻讬专 诪讚转 讗讜专讱 讛注讙诇讛 讜转讬专抓 讚讛讗 讚谞拽讟 讻讗讜专讱 讛注讙诇讛 诇讗 诪砖讜诐 讚讝讛 转诇讜讬 讘讝讛 讗诇讗 谞拽讟讬 诇住讬诪谞讗 讘注诇诪讗 砖讬讛讗 诇住讬诪谉 砖专讬讜讞 砖讘讬谉 注讙诇讛 诇注讙诇讛 讛讬讛 讻诪讚转 讗讜专讱 讛注讙诇讛 讜讻"转 诇诪讛 爪专讬讱 诇讛讝讻讬专 诪讚转 讗讜专讱 讛注讙诇讛 讻诇诇 诇讻讱 拽讗诪专 讜讗讙讘 讗讜专讞讗 拽诪"诇 讚讗讜专讱 讛注讙诇讛 讛' 讗诪讜转 讜讚讜"拽:


讚"讛 诇诪讛 诇讬 讜讻讜' 讜讘讬谉 注讙诇讛 诇注讙诇讛 讻诪讜 讗讜专讱 注讙诇讛 驻讬' 讘讬谉 讚讜驻谉 注讙诇讛 讝讜 讜讻讜' 讜爪讚 讚讜驻谉 讛注讙诇讛 注诐 讛讗讜驻谉 讜讻讜' 讛转讜住' 讛讜讻专讞讜 诇驻专砖 讻谉 讻讚讬 砖谞诪爪讗 砖诪讚讜驻谉 讛讞讬爪讜谉 砖诇 注讙诇讛 讝讜 注讚 讚讜驻谉 讛讞讬爪讜谉 砖诇 注讙诇讛 讛砖谞讬讛 讛讜讬 讬' 讗诪讜转 讻讗讜专讱 讛拽专砖讬诐 讚讗诇讜 诇驻讬专砖"讬 讬讛讬讛 讬"讘 讗诪讜转 讜讞爪讬 讜讚讜"拽:


讚"讛 诪住讬讬注 诇讬讛 诇专' 讬讜讞谞谉 讜讻讜' 转谞讬谞讗 讞讚讗 讝讬诪谞讗 讘驻"讘 讚注讬专讜讘讬谉 讜讻讜' 讜诪讜拽讬 诇讛 专"讬 讘讙诪' 讘住诪讜讻讛 诇讛 讜拽诪"诇 讚讘讜专 讜讞讜诇讬讬转讜 诪爪讟专驻讬诐 讜讻讜' 讜讗注"讙 讚专讘 讛讜谞讗 诪讜拽讬 诇讛 讛转诐 讘讗讜拽讬诪转讗 讗讞专讬转讬 诪"诪 诪拽砖讜 讛转讜住' 诇专"讬 讚诪讜拽讬 诇讛 讚讛转诐 谞诪讬 拽诪"诇 讚讘讜专 讜讞讜诇讬讬转讜 诪爪讟专驻讬诐 诇注砖专讛 讗"讻 转专转讬 诪转谞讬' 诇诪讛 诇讬:


讘讗"讚 讗"谞 诪讬讬转讜专讗 讚诪转谞讬' 砖诪注讬谞谉 讚诪爪讟专驻讬谉 诇讗专讘注 讜讻讜' 讜讛讗 讚拽讗诪专 讘讙诪' 诪住讬讬注 诇讬讛 诇专"讬 讚讗诪专 专"讬 讘讜专 讜讞讜诇讬讬转讜 诪爪讟专驻讬诐 诇注砖专讛 爪"诇 讚讛"拽 讚讻砖诐 砖诪爪讟专驻讬谉 诇注砖专讛 注讜诪拽 讛"谞 诪爪讟专驻讬谉 诇专讜讞讘 讗专讘注讛 讜拽"诇:





讞讻诪转 砖诇诪讛

专砖"讬 讘讚"讛 诪诪拽讜诐 驻讟讜专 讻讜' 讻谞讙讚 专讛"讬 讗讘诇 讛讗讬 讻讜' 讻爪"诇:





专砖"砖

[转讜住' 讚"讛 诇"诇. 讜诇讗 讻驻讬' 讛拽讜谞讟专住 砖驻讬专砖 讗诪讛 讜专讘讬注 诇讻诇 爪讚. 专"诇 讚讗"讻 诇讗 讛讬讜 诪讻讬诇讜转 讘' 讛注讙诇讜转 注诐 爪讚讚讬讛谉 专拽 讬"讘 讗诪讛 讜讞爪讬 讜讚讘专讬 讛诪讛专砖"讗 讘讝讛 讗讬谞谉 诪讘讜专专讬谉] :





驻谞讬 讬讛讜砖注

讘诪砖谞讛 讞讜诇讬转 讛讘讜专 讜讛住诇注 砖讛谉 讙讘讜讛讬谉 注砖专讛 讜讻讜'  讜诪拽砖讛 讘讙诪专讗 诇"诇 诇诪讬转谞讬 讞讜诇讬转 讛讘讜专 讜讛住诇注 诇讬转谞讬 讛讘讜专 讜讛住诇注 讜讛讬讬谞讜 讻驻专砖"讬 讚驻砖讬讟讗 诇谉 讚住诇注 谞拽讬讟 诇注谞讬谉 讙讜讘讛讜 讜讘讜专 谞拽讬讟 诇注谞讬谉 注讜诪拽 讚谞讜讟诇 诪转讜讻讛 讜诪讜爪讬讗 诇专讛"专 讜讻讜' 注讻"诇. 讜诇讻讗讜专讛 讬砖 诇讚拽讚拽 讚诪讗讬 住"讚 诪注讬拽专讗 讗讻转讬 诇讗 讛讜"诇 诇诪讬转谞讬 讘讜专 讻诇诇 讚讘砖诇诪讗 住诇注 讗讬爪讟专讬讱 诇诪讬转谞讬 讚讗注"讙 讚诇讬转 诇讬讛 讚' 诪讞讬爪讜转 讙诪讜专讜转 讻诪讜 讘讬转 讚讜诪讬讗 讚诪砖讻谉 讗驻"讛 讞讬讬讘 诪砖讜诐 讙讜讚 讗住讬拽 讚讛诇讻转讗 讙诪讬专讗 诇谉 讜讻讚驻专讬砖讬转 讘专讬砖 诪讻讬诇转讬谉 讚祝 讜' 讚拽转谞讬 讘专讬讬转讗 讗讬讝讛讜 专讛"讬 讜讻讜' 讜讻谉 讙讚专 讜讛讬讬谞讜 诪砖讜诐 讙讜讚 讗住讬拽 诪砖讗"讻 诇注谞讬谉 讘讜专 砖诪讜爪讬讗 诪转讜讻讛 诇专讛"专 驻砖讬讟讗 讚讛讜讬 专讛"讬 讙诪讜专 砖诪讜拽祝 诪讚' 诪讞讬爪讜转 讙诪讜专讜转 讜讗驻砖专 讚讗驻"讛 讗讬爪讟专讬讱 诇诪讬转谞讬 讚住讚"讗 讚讻讬讜谉 讚诇讗 拽讘讬注讬 转砖诪讬砖转讬讛 讻诪讜 讘讬转 转讜 诇讗 讛讜讬 讚讜诪讬讗 讚诪砖讻谉 砖专讛"讬 砖诇讛 讛讬讛 转砖诪讬砖讬讛 拽讘讜注 拽诪"诇 讚讗驻"讛 讞讬讬讘 讜拽"诇:


讘转讜住' 讘讚"讛 诪住讬讬注 诇讬讛 诇专讘讬 讬讜讞谞谉 讜讻讜' 讜讗"转 讜诪讛 爪专讬讱 诇诪转谞讬转讬谉 诇讗砖诪注讬谞谉 讛讗 转谞讬谞讗 讞讚讗 讝讬诪谞讗 讜讬"诇 讚讚专讱 转谞讗 讜讻讜' 讗"谞 诪讬转讜专讗 讚诪转谞讬转讬谉 讜讻讜' 讜讛砖转讗 讗"砖 讛讗 讚拽转谞讬 讘诪转谞讬转讬谉 讙讘讜讛 讬讜"讚 讜讻讜' 注住"讛. 讻讘专 讛讗专讻转讬 讘讝讛 讘讞讬讚讜砖讬 讙讬讟讬谉 讚祝 讬"讚 注"讘 讘诇砖讜谉 讛转讜住驻讜转 讚"讛 讙讬讚讜讚 讞诪砖讛 诇讬讬砖讘 砖讬讟转 专砖"讬 讜讛转讜住驻讜转 讻诇 讗讞讚 诇驻讬 砖讬讟转讜 注"砖 讚诪诪讬诇讗 专讜讜讞讗 住讜讙讬讗 讚砖诪注转讬谉 讘诇砖讜谉 讛转讜住驻讜转 讻讗谉 讗诇讗 诇驻讬 砖讗讬 讗驻砖专 诇讘讬转 讛诪讚专砖 讘诇讗 讞讬讚讜砖 讗讘讜讗 诇讘讗专 讘拽爪专讛 讘诪讛 砖谞转讞讚砖 诇讬 诪砖讜诐 讚诇讻讗讜专讛 拽砖讬讗 诇讬 讟讜讘讗 讚诇砖讜谉 讜讛砖转讗 讗"砖 砖讻转讘讜 讛转讜住' 讗讬谞讜 诪讚讜拽讚拽 讚诇诪讗讬 讚诪砖诪注 诪讚讘专讬讛诐 讚驻砖讬讟讗 诇讛讜 讚诇注谞讬谉 讙讜讘讛 诇讗 诪讛谞讬 爪讬专讜祝 诇讞讬讬讘 讘诪谞讬讞 注"讙 讞讜诇讬讗 诪砖讜诐 讚讘讻讛"讙 诇讗 砖讬讬讱 诇讜诪专 讛讗讬 拽"讜 讚诇拽诪谉 诇讗讞专讬诐 注讜砖讛 诪讞讬爪讛 诇注爪诪讜 诇讻"砖 讜讻诪讜 砖讻转讘讜 讙"讻 诇讛讚讬讗 诇拽诪谉 讘讚"讛 诇讗讞专讬诐 讗"讻 诪讗讬 讜讛砖转讗 讚拽讗诪专讬 讚讘驻砖讬讟讜转 讗驻砖讟讗 讚诇讬砖谞讗 讚讙诪专讗 讛讜讬 诪爪讬 诇驻专砖 讚注"讻 讛讗讬 诪爪讟专驻讬谉 诇注谞讬谉 专讞讘讛 讗讬爪讟专讬讱 讚讗讬 诇注谞讬谉 讙讜讘讛 讜讘砖讗讬谉 讛讞讜诇讬讗 讙讘讜讛 注砖专讛 讗讬谉 诇讞讬讬讘 讘谞讜转谉 注诇 讙讘讬讜 讜讛谞专讗讛 讘讝讛 讚讜讚讗讬 注讬拽专 诪诇转讗 讚讛讞讜诇讬讗 注爪诪讛 爪专讬讱 诇讛讬讜转 注砖专讛 诇讗讜 诪住讘专讗 驻砖讬讟讗 诇讛讜 诪砖讜诐 讚讗讬讻讗 诇诪讬诪专 讚讗祝 诇注谞讬谉 讙讜讘讛 砖讬讬讱 爪讬专讜祝 诇讞讬讬讘 讘谞讜转谉 注诇 讙讘讬讜 诪砖讜诐 讛讗讬 拽"讜 讚诇拽诪谉 讜讻讬讜谉 讚驻砖讟讗 讚诇讬砖谞讗 讚讙诪专讗 诪砖诪注 讚诇注谞讬谉 爪讬专讜祝 讛讙讜讘讛 讗讬讬专讬 注"讻 诪诪讬诇讗 讛讜讬 砖诪注讬谞谉 讚砖讬讬讱 讛讗讬 拽"讜 讚诇拽诪谉 讗驻讬诇讜 讘讻讛"讙 诪讛 砖讗"讻 讛砖转讗 诇讚讘专讬讛诐 讛拽讜讚诪讬谉 砖专讜爪讛 诇驻专砖 讚注"讻 注讬拽专 诪诇转讗 讚爪讬专讜祝 讛讬讬谞讜 诇注谞讬谉 专讜讞讘 讚' 讚讗诇"讻 转讬拽砖讬 转专转讬 诇"诇 讗"讻 诇驻"讝 注"讻 讘讘讜专 注爪诪讛 讘诇讗 讞讜诇讬讗 讗讬谉 讘专讞讘讛 讚' 诇诪讟讛 诪讛讞讜诇讬讗 讜讗"讻 诇驻"讝 驻砖讬讟讗 砖讗讬谉 注讜诪拽 讛讘讜专 诪爪讟专祝 诇讞讜诇讬讗 讘讙讜讘讛 讻讬讜谉 砖讗讬谉 讛讘讜专 专讜讞讘 讚' 讗注"讻 讚讛讗 讚拽转谞讬 讛谞讜转谉 注诇 讙讘谉 讞讬讬讘 讛讬讬谞讜 讚讜拽讗 讘注谞讬谉 砖讛讞讜诇讬讗 注爪诪讛 讙讘讜讛 注砖专讛 讘诇讗 爪讬专讜祝 讜诪诪讬诇讗 讛讚专讬谞谉 诇住讘专讗 讚诇讗 砖讬讬讱 讛讗讬 拽诇 讜讞讜诪专 讚诇拽诪谉 讘讻讛"讙. 讻谉 谞"诇 讘讻讜讜谞转 讛转讜住'. 讜诪讛 砖讬砖 诇讚拽讚拽 注讜讚 讘讝讛 注"砖 讘讞讬讚讜砖讬 讙讬讟讬谉 讜讚讜"拽:





爪诇"讞

诪转谞讬' 讛谞讜讟诇 诪讛谉 讜讛谞讜转谉 注诇 讙讘谉. 诇驻讬 讚拽讚讜拽 讛诇砖讜谉 讗讜 砖讛讬' 诇讜 诇讜诪专 讛谞讜讟诇 诪注"讙 讜讛谞讜转谉 注诇 讙讘谉 讗讜 讚讛讜讛 诇讬' 诇诪讬诪专 讛谞讜讟诇 诪讛谉 讜讛谞讜转谉 注诇讬讛谉: 讜讛谞专讗讛 诪砖讜诐 讚诪讛 讚讗诪专讬谞谉 讗讬讘注讬' 诪谞讞 注诇讬' 诪讬讚讬 诇砖讬讟转 讛转讜住' 讚讻砖讛讞讜诇讬讗 讘注爪诪讛 讙讘讜讛 讬讜"讚 注' 讘转讜住' 讚"讛 诪住讬讬注 讛讬讬谞讜 诇讛砖讜讜转讜 专讛"讬 讗讘诇 诇讗 讘砖讘讬诇 讝讛 讬讞砖讘 讻讚"讗 诇注谞讬谉 注拽讬专讛 讜讛谞讞讛 讚讘注讬谞谉 诪注"讙 诪拽讜诐 讚' 讗讘诇 讘讗诪转 讚注转 专讜讘 讛驻讜住拽讬诐 讚讘专讛"讬 诇讗 讘注讬谞谉 讛谞讞讛 注"讙 诪拽讜诐 讚' [注讬讬谉 专砖"讬 诇注讬诇 讚祝 讚' 注"讘] 讘诪讬诪专讗 讚专讘 讞住讚讗 谞注抓 拽谞讛 讜讻讜' 讜注讬讬谉 砖诐 讘讞讬讚讜砖讬 讛专砖讘"讗 讜注讬讬谉 讘讻"诪 驻讬"讚 诪砖讘转 讛诇讻讛 讬"讝 讜讻讬讜谉 讚诪砖谞转讬谞讜 诪讬讬专讬 砖讗讬谉 讘专讜讞讘 讛讞讜诇讬讗 诇讘讚 讚' 讗诐 讻谉 诇讗 诪讬讞砖讘 注拽讬专讛 诪砖诐 注拽讬专讛 讜诇讻讱 诇讗 砖谞讬谞讜 讛谞讜讟诇 诪注诇 讙讘谉 讗诇讗 诪讛谉 讜诪讬讬专讬 诪转讜讱 讛讘讜专 讜讛讘讜专 讬砖 讘讜 讚' 讗诇讗 砖讛讞讜诇讬讗 诇讘讚讛 讗讬谉 讘讛 讚' 讜爪专讬讱 爪讬专讜祝 讛讘讜专. 讜爪讬专讜祝 讛讘讜专 诪讜注讬诇 砖讬讜讞砖讘 专讛"讬 讗讘诇 诇讗 讬讜注讬诇 诇讛讞砖讬讘讜 诪拽讜诐 讚' 注诇 讚'. 讗讘诇 讘谞讜转谉 讚讛讬讬谞讜 讛谞讞讛 讜讘讝讛 诇讚注转 专讜讘 讛驻讜住拽讬诐 诇讗 讘注讬谞谉 讘专讛"讬 诪拽讜诐 讚'. 讜诇讚注转 拽爪转 驻讜住拽讬诐 讛讟注诐 讚诪讞砖讘转讜 诪砖讜讛 诇讬' 诪拽讜诐 讜诇讗 讘注讬谞谉 讛谞讞讛 注诇 讙讘讬 诪拽讜诐 讚'. 讚转谞谉 讜讛谞讜转谉 注诇 讙讘谉 讜讬讘讜讗专 注讜讚 诇拽诪谉 讘讙诪':


转讜住' 讚"讛 诪住讬讬注 诇讬' 讜讻讜' 讚诪爪讟专驻讬谉 诇讗专讘注讛 讜诇讛砖转诪砖 注诇 讙讘谉 讗讬讬专讬 讜讻讜'. 讛谞讛 诇驻讬 砖讬讟转诐 讚诪砖谞转讬谞讜 讙诐 讞讜诇讬讗 诇讛砖转诪砖 注诇 讙讘谉 诪讬讬专讬. 讜讗"讻 拽砖讛 讛讗 讚谞拽讟 讘诪转谞讬' 住诇注 讜讞讜诇讬讗. 讚讞讜诇讬讗 诇讙讜讘讛 拽转谞讬 讗讘诇 住诇注 诇诪讗讬 讛诇讻转讗 讜专砖"讬 讘讗诪转 驻讬' 讚住诇注 转谞讬 诇讙讜讘讛 讜讘讜专 诇注讜诪拽. 讚专砖"讬 诇砖讬讟转讜 讚讛讞讜诇讬讗 讗讬谉 讘讙讜讘讛 注砖专讛 讜讻诪讜 砖讗驻专砖 诇拽诪谉. 讗"讻 讛讞讜诇讬讗 爪专讬讻讛 诇讛爪讟专祝 诇讘讜专 讗讘诇 诇砖讬讟转 讛转讜住' 拽砖讛 讘砖诇诪讗 讗讬驻讻讗 讚诇讬转谞讬 住诇注 讜诇讗 诇讬转谞讬 讞讜诇讬讗 诇讗 拽砖讬讗 讚讛专讬 讗爪讟专讬讱 诇讗砖诪讜注讬谞谉 讚讘讜专 讜讞讜诇讬讗 诪爪讟专祝. 讗讘诇 讻讬讜谉 讚谞拽讟 讞讜诇讬讗 诇诪讛 谞拽讟 住诇注: 讚讗祝 讗讬 讛讜讛 谞拽讟 专拽 讞讜诇讬转 讛讘讜专 讛讬讛 诪讜讻讞 讚讬谉 爪讬专讜祝 讚诪诪"谞 讗讬 诪讬讬专讬 诇讛砖转诪砖 注"讙 讞讜诇讬讗 诇诪讗讬 讛诇讻转讗 谞拽讟 讞讜诇讬讬转 讛讘讜专 谞讬转谞讬 住诇注. 讜讗讬 诪讬讬专讬 诇注谞讬谉 转讜讻讜 谞讬转谞讬 讘讜专. 讜诪讚谞拽讟 讞讜诇讬讬转 讛讘讜专 注"讻 诇爪讬专讜祝 诪讬讬专讬 讜住诇注 诇诪讛 诇讬 讛讬讬谞讜 住诇注 讛讬讬谞讜 讞讜诇讬讗 砖谞讬讛诐 诇注谞讬谉 讙讜讘讛 诪讬讬专讬. 讜讗诪谞诐 诇驻讬 诪"砖 讘诪转谞讬' 讚诪砖谞转讬谞讜 诪讬讬专讬 砖讛讘讜专 专讞讘 讚' 讜讗"爪 诇爪讬专讜祝 讛讞讜诇讬讗 讗讘诇 讛讞讜诇讬讗 爪专讬讱 诇爪讬专讜祝 讛讘讜专 讗"砖. 讚讛讗 讻砖讛讘讜专 专讞讘 讚' 讛讜讬 讛讘讜专 专讛"讬 讜讛讜讛 讗诪讬谞讗 诇注讜诇诐 讚讙讬讚讜讚 讗驻讬' 注砖专讛 诇讗 讞砖讬讘 讻诪讞讬爪讛 讜住诇注 讛讙讘讜讛 讬讜"讚 讜专讞讘 讚' 诇讗讜 专讛"讬 讛讬讗 讜讛讗 讚诪讞砖讘 讛讞讜诇讬讗 专讛"讬 讛讬讬谞讜 诪砖讜诐 讚讞诇诇讜 讜讚讗讬 专讛"讬 讜诪诪讬诇讗 讙诐 注讜讘讬 讛讞讜诇讬讗 诇诪注诇讛 讛讜讗 专讛"讬 诪拽"讜 讚诇讗讞专讬诐 注讜砖讛 诪讞讬爪讛 诇注爪诪讜 诇讗 讻"砖 讻诪讬诪专讗 讚注讜诇讗 诇拽诪谉 讗讘诇 住诇注 诇讞讜讚 讚讗讬谞讜 注讜砖讛 诇讗讞专讬诐 诪讞讬爪讛 讙诐 讛讬讗 讗讬谞讜 谞讞砖讘 诪讞讬爪讛 诇讻讱 讗爪讟专讬讱 诇诪讬转谞讬 住诇注 讜讞讜诇讬讗. 住诇注 讚讙讬讚讜讚 讛讬讬谞讜 讻诪讜 诪讞讬爪讛 讜讞讜诇讬讗 诇爪讬专讜祝: 注讜讚 谞诇注"讚 讛讗 讚谞拽讟 讙诐 住诇注 诇砖讬讟转 讛转讜住' 讻讬讜谉 砖讛讞讜诇讬讗 注爪诪讛 讙讘讜讛 注砖专讛 讚讗讬 诇讗讜 住诇 诇讗 讛讜讛 讬讚注讬谞谉 讻诇诇 讚讬谉 爪讬专讜祝 讜讛讗 讚谞拽讟 讞讜诇讬讗 讜诇讗 谞拽讟 讘讜专 诪砖讜诐 讚拽诪"诇 讚讗祝 砖讛注讘讬专讜 讚专讱 诇诪注诇讛 诪注砖专讛 诪"诪 讞讬讬讘 讜诇讗驻讜拽讬 诪住驻讬拽讜 砖诇 专讘 诪专讚讻讬 诇拽诪谉 注"讘] 讗讘诇 讛砖转讗 讚谞拽讟 住诇注 讜讻讘专 诪讜讻讞 讚讬谉 讝讛 诪住诇注 讗"讻 诇诪讗讬 讛诇讻转讗 谞拽讟 讞讜诇讬讗 讗诇讗 诇爪专祝:

